
הכנסת השש-עשרה






נוסח לא מתוקן

מושב רביעי

פרוטוקול מס'
מישיבת ועדת הכספים

יום רביעי, י"ט באייר התשס"ו (17 במאי, 2006), שעה: 09:15

סדר היום: הקמת ועדת משנה לזכויות ראש ממשלה מכהן ורעייתו
נכחו:
יעקב ליצמן – היו"ר

חיים אורון

שלי יחימוביץ

אמנון כהן

ישראל כץ

יעקב ליצמן

סופה לנדוור

יעקב מרגי

מיכאל נודלמן

ראובן ריבלין

ייעוץ משפטי: עו"ד הלית מגידו

ייעוץ כלכלי: סמדר אלחנני
מנהל הוועדה: טמיר כהן
רשמה: שושנה מקובר

הקמת ועדת משנה לזכויות ראש ממשלה מכהן ורעייתו

היו"ר יעקב ליצמן:
רבותיי, בוקר טוב. אני פותח את ישיבת הוועדה. הטקסים באמת מיותרים - אני באמת זמני, ותרשמו את זה לעצמכם פעם נוספת. 

אגב, יש כאן היסטוריה: זו הפעם הרביעית שבה נבחרתי לכהן כיושב-ראש הוועדה. לא היה אף חבר כנסת שנבחר לכהן ארבע פעמים כיושב ראש הוועדה. אבל נראה לי שזאת הפעם האחרונה. הפעם זה קצר מאוד - אחרי שתתקיים ישיבת מועצת גדולי התורה, הדברים יתבהרו.

אני מוכרח לומר לכם שלא רציתי לנהל את ישיבות התקציב. ביקשו זאת ממני אביגדור יצחקי ועובד יחזקאל. הם צלצלו אליי וביקשו שאעשה את זה. הסכמתי בדיעבד, אבל אני לא בקואליציה. בנוסף, הבהרתי להם חד-משמעית שאצביע נגד התקציב. אם ניכנס לקואליציה זה ענין אחר, אבל נכון לעכשיו אני בהחלט מצביע נגד – עובדה שהצבעתי אי אמון ביום שני. 

הוספתי לסדר היום את הקמת ועדת המשנה לזכויות ראש ממשלה מכהן ורעיתו. הקמנו ועדה ציבורית, שתדון בכל הזכויות של רעיית ראש הממשלה. יש סעיף אחד שנוגע לאחסון, ואולי נדון בו היום בוועדת המשנה. אני רוצה להקים בזאת את ועדת המשנה. להלן החברים: ליצמן הוא היושב-ראש, ראובן ריבלין, אלי אפללו, אמנון כהן, אורית נוקד וחיים אורון. 

מי בעד הקמת הוועדה והרכבה ירים את ידו.

הצבעה

בעד ההצעה - פה אחד

ההצעה נתקבלה.

היו"ר יעקב ליצמן:

ההצעה אושרה, תודה רבה.

הישיבה ננעלה בשעה: 09:25
